stanford-oval/wikipedia huggingface dataset:
Baseballin Euroopan-mestaruuskilpailut 1995
Mitaliottelut > Pronssiottelut

| Espanja – Ranska  | Espanja – Ranska  | Espanja – Ranska  | Espanja – Ranska  |  |
| --- | --- | --- | --- | --- |
|  | Espanja | Belgia | 6–8 |  |
|  | Belgia | Espanja | 11–14 |  |
|  | Espanja | Belgia | 15–11 |  |
|  | Belgia | Espanja | 8–6 |  |
Belgialle pronssia otteluvoitoin 3-2.
Mitaliottelut > Loppuottelut

| Alankomaat – Italia  | Alankomaat – Italia  | Alankomaat – Italia  | Alankomaat – Italia  |  |
| --- | --- | --- | --- | --- |
|  | Italia | Alankomaat | 7–13 |  |
|  | Alankomaat | Italia | 13–10 |  |
|  | Italia | Alankomaat | 4–7 |  |
Alankomaat Euroopan-mestari otteluvoitoin 3-1.
Henkilökohtaiset palkinnot

| Palkinto | Pelaaja |
| --- | --- |
Arvokkain pelaaja (MVP):  Johnny Balentina
Paras syöttäjä (ERA):  Carlos Ros
Paras syöttäjä (W-L):  Frank Mathijs
Paras lyöjä:  Johnny Balentina
Yuan-dynastia

|  Kiinan historia |
| --- | --- | --- | --- | --- | --- | --- | --- |
MUINAINEN
Kolme hallitsijaa ja viisi keisaria
Xia-dynastia 2070–1600 eaa.
Shang-dynastia 1600–1046 eaa.
Zhou-dynastia 1122–256 eaa.
  Läntinen Zhou-dynastia
  Itäinen Zhou-dynastia
    Kevättä ja syksyä
    Taistelevat läänitysvaltiot
SUURVALTA
Qin-dynastia 221 eaa.–206 eaa.
Han-dynastia 206 eaa.–220 jaa.
  Läntinen Han-dynastia
  Xin-dynastia
  Itäinen Han-dynastia
Kolme kuningaskuntaa 220–280 jaa.
  Wei, Shu Han & Wu
Jin-dynastia 265–420 jaa.
  Läntinen Jin
|   Itäinen Jin | 16 kuningaskuntaa 304–439 jaa. | 16 kuningaskuntaa 304–439 jaa. | 16 kuningaskuntaa 304–439 jaa. |  |  |  |  |
Eteläinen ja pohjoinen dynastia 420–589 jaa.

Sui-dynastia 581–619 jaa.
Tang-dynastia 618–907 jaa.
| 5 dynastiaa & 10 kuningaskuntaa 907–960 jaa. | Liao-dynastia 907–1125 jaa. | Liao-dynastia 907–1125 jaa. | Liao-dynastia 907–1125 jaa. |  |  |  |  |

Song-dynastia 960–1279 jaa. : 
|   Pohjoinen Song |  | L. Xia-dyn. |  |  |  |  |  |
|   Eteläinen Song | Jin-dynastia |  |  |  |  |  |  |
Yuan-dynastia 1271–1368 jaa.
Ming-dynastia 1368–1644 jaa. 
Qing-dynastia 1644–1911 jaa. 
NYKYAIKA
Kiinan tasavalta 1911–1949
| Kiinan kansantasavalta 1949–nyt |  Kiinan tasavalta  (Taiwanissa) |  Kiinan tasavalta  (Taiwanissa) |  Kiinan tasavalta  (Taiwanissa) |  |  |  |  |
 Kiina historian aikajana Kiinan dynastiat Kiinan sotilashistoria Kiinan taidehistoria Kiinan tekniikan ja tieteen historia Kiinan koulutuksen historia 
malline: näytä • keskustele • 
Yuan-dynastia (mongoliksi  Dai Ön Yeke Mongghul Ulus; kiinaksi 元朝 [Yuán cháo]) hallitsi Kiinaa 1271–1368. Sitä kutsutaan myös mongolidynastiaksi. Sitä edelsi Song-dynastia ja seurasi Ming-dynastia.
Vuonna 1231 mongolit valtasivat Korean ja sen kautta myöhemmin hyökkäilivät myös Japaniin. 1200-luvun puoleenväliin mennessä mongolit olivat ottaneet haltuunsa Pohjois-Kiinan ja Keski-Aasian muslimivaltiot. Valtavan Mongolivaltakunnan resursseja käyttäen Kublai-kaani jatkoi Eteläisen Song-dynastian valtaamista. Kublai-kaani onnistuikin aloittamaan Yuan-dynastian, ensimmäisen alkuperältään ei-kiinalaisen dynastian, joka hallitsi koko Kiinaa. Kanton vallattiin 1279, mikä lopetti Eteläisen Song-dynastian.
Han-kiinalaiset joutuivat sorron kohteeksi Yuan-dynastian aikana. Valtion virkoihin valittiin mongoleja tai Mongolivaltion alistamien muiden kansojen edustajia mieluummin kuin kiinalaisia.
Kulttuurin alalla tapahtui kehitystä mongolivallan alla. Erityisesti kansankielistä kirjallisuutta alettiin kirjoittaa enemmän. Lisäksi mongolit toivat uusia elementtejä valtaamiltaan alueilta, esimerkiksi eurooppalaisia soittimia.
Laaja ulkomaalaisen vallan vastustus han-kiinalaisten keskuudessa synnytti lukuisia kapinoita, jotka lopulta ajoivat mongolit takaisin Mongolian aroille. Tätä seurasi valtakamppailu, jonka seurauksena syntyi Ming-dynastia.
Yuan Hua

| Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Maa:   Kiina> Naisten judo. |
| --- | --- | --- | --- |
|  Kultaa | Sydney 2000 |  yli 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | München 2001 | yli 78 kg |  |
|  Hopeaa | Birmingham 1999 | yli 78 kg |  |
|  Pronssia | Pariisi 1997 | avoin luokka |  |
| Aasian kisat  | Aasian kisat  | Aasian kisat  |  |
|  Kultaa | Bangkok 1998 | yli 78 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Ho Chi Minh City 1996 | yli 72 kg |  |
|  Kultaa | Ho Chi Minh City 1996 | avoin luokka |  |
|  Kultaa | Kuwait City 2007 | Avoin luokka |  |
|  Pronssia | Kuwait City 2007 | yli 78 kg |  |
Yuan Hua (kiin. 袁 華, s. 16. huhtikuuta 1974 Liaoyang, Liaoning) on kiinalainen judon olympiavoittaja ja maailmanmestari.
Yuan voitti Sydneyn olympialaisissa 2000 kultaa yli 78 kg:n sarjassa kukistettuaan loppuottelussa tuomariäänestyksellä kuubalaisen Daima Beltránin. Hän voitti samassa painoluokassa maailmanmestaruuden Münchenissä 2001 ja sai MM-hopeaa Birminghamissa 1999. Avoimessa luokassa hän saavutti MM-pronssia Pariisissa 1997. Joukkuekilpailun  maailmanmestaruuden hän voitti Pekingissä 2007. Hän voitti nuorten maailmanmestaruuden yli 72-kiloisissa 1992.
Yuan voitti Bangkokin Aasian kisoissa 1998 kultaa yli 78 kg:n sarjassa. Aasian-mestaruuskilpailuissa hän saavutti kultaa yli 72-kiloisissa ja avoimessa luokassa 1996 sekä kultaa avoimessa luokassa ja pronssia yli 78 kg:n painoluokassa 2007. Etelä-Aasian kisoissa hän voitti kultaa avoimessa luokassa 1997 ja yli 78-kiloisissa 2001.
Universiadeissa Yuan saavutti kultaa yli 78 kg:n sarjassa 1999 ja 2001 sekä pronssia avoimessa luokassa 1999. Hän voitti sotilaiden maailmanmestaruuden yli 78-kiloisissa ja avoimessa luokassa 1998. Hän voitti urallaan neljä maailmancupin kilpailua ja sijoittui kaksi kertaa kolmanneksi.
Älylaite

Älylaite on elektroninen laite, joka on langattomasti yhteydessä internetiin tai toisiin laitteisiin, ja joka pystyy suorittamaan erilaisia tehtäviä itsenäisesti.
Älylaitteita ovat esimerkiksi älypuhelin, taulutietokone, älytelevisio, älykello, aktiivisuusranneke, älylasit, älytermostaatti, älylukko, älykaiutin sekä älykkäät kodinkoneet kuten älyjääkaappi, älyuuni, älyliesi, älypyykinpesukone ja älyliesituuletin.
Älyllinen epärehellisyys

Älyllinen epärehellisyys on epärehellisyyttä ajattelussa tai kommunikoinnissa. 
Esimerkiksi:
Sellaisen näkökulman kannattamista, jonka itse tietää vääräksi tai harhaanjohtavaksi.
Sellaisen asian puolesta puhumista, jota puhuja ei tiedä todeksi, ja jonka todenperäisyyttä ei ole vaivautunut tarpeellisessa määrin selvittämään.
Tietoinen sellaisten asiaankuuluvien seikkojen kertomatta jättäminen, jotka tiedetään oleelliseksi.
Retoriikka on älyllistä epärehellisyyttä, kun sitä käytetään vahvistamaan omaa agendaa tai itselle tärkeitä uskomuksia huolimatta muuta osoittavista todisteista. Jos henkilö on näistä todisteista tietoinen ja ymmärtää mihin johtopäätökseen ne johtavat, mutta pitää silti kiinni muusta näkemyksestä, hänen toimintansa on älyllisesti epärehellistä. Jos taas henkilö ei ole tietoinen todisteista, mikä tahansa mielipide on tietämättömyyttä, vaikka sattuisikin olemaan oikea. Jos henkilö on tietoinen, että kannan muodostamiseen asiasta liittyy muitakin todisteita, mutta jättää ne tarkistamatta ja käsittelee asiaa varmistettuna, on toiminta älyllisesti epärehellistä.
Termiä älyllisesti epärehellinen voidaan myös väärinkäyttää retorisena keinona väittelyssä vastapuolen mustamaalaamiseen. Tämä teko itsessään on älyllisesti epärehellistä, käsitteen tai fraasin tietoista väärinkäyttöä.
Älyllistä epärehellisyyttä ei ole epäselvä kielenkäyttö, merkittävien seikkojen sanomatta jättäminen tai käsitteiden väärinkäyttö silloin, kun se aiheutuu rehellisestä tiedon puutteesta tai objektiivisen keskustelun ja objektiivisen ajattelun periaatteiden tuntemattomuudesta.
Käännös suomeksi
İzmitin maanjäristys 1999

| İzmitin maanjäristys 1999 |
| --- | --- |
 Kuva järistysalueesta
Päivämäärä:  17. elokuuta 1999
Magnitudi:  7,6 (Mw)
Syvyys:  17 km
Episentrumin sijainti:  41.81°N, 30.08°E
Maat, joihin vaikutukset ulottuivat:   Turkki
Henkilövahingot:  17 118 kuollutta, noin 50 000 loukkaantunutta
İzmitin maanjäristys 1999 oli Turkissa İzmitissä 17. elokuuta 1999 tapahtunut maanjäristys, joka oli voimakkuudeltaan 7,6 Richterin asteikolla. Kuolonuhrien määräksi arvioitiin noin 17 000 ja puoli miljoonaa jäi kodittomaksi.
Kaksi päivää myöhemmin 19. elokuuta kello 5.16 ja 6.18 paikallista aikaa tapahtui 80 kilometriä länteen pääjäristyksestä kaksi jälkijäristystä, jotka olivat voimakkuudeltaan 4,7 ja 5,0 Richterin asteikolla.
Aiheesta muualla

Wikimedia Commonsissa on kuvia tai muita tiedostoja aiheesta .
The 17 August 1999 Izmit Earthquake
Yhdysvaltain kauppakomissio

| Federal Trade Commission (FTC)  |
| --- | --- |

Perustettu:  26. syyskuuta 1914
Toimivalta:  Yhdysvaltain liittovaltion hallinto
Päätoimi­paikka:  Washington D.C.
Pääjohtaja:  Joseph Simons
Työntekijöitä:  1 131 (joulukuuta 2011)
Aiheesta muualla
FTC Online
FTC:n rakennus Washingtonissa
Yhdysvaltain kauppakomissio (engl. Federal Trade Commission, lyh. FTC) on Yhdysvaltain valtion virasto, joka on perustettu 1914 Federal Trade Commission Act -lailla. Sen tehtävä on kuluttajansuoja ja kilpailua haittaavien esteiden, kuten monopolien estäminen.
FTC:n edeltäjä oli Theodore Rooseveltin aikana vuonna 1903 perustettu Bureau of Corporations.
Federal Trade Commission Act oli osa Woodrow Wilsonin taistelua trusteja vastaan.
Vähä-Tarus

| Vähä-Tarus |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°16′49″N, 25°15′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  Taruksenoja Heiniojaan 
Järvinumero:  14.223.1.012
Mittaustietoja
Pinnankorkeus:  129,8 m  
Pituus:  380 m  
Leveys:  200 m  
Rantaviiva:  1,047 km  
Pinta-ala:  3,685 ha  
Saaria:  1 
 fiVähä-Tarus 
Vähä-Tarus  on Päijät-Hämeessä Padasjoella Vakkilan kylän lähellä sijaitseva järvi. Järvi kuuluu Tarusjärven retkeilyalueeseen ja jonka toinen ranta rajautuu armeijan harjoittelualueeseen .
Maantietoa

Järven pinta-ala on 3,7 hehtaaria, se on 400 metriä pitkä ja 200 metriä leveä. Järvellä on kartan mukaan yksi saari.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Heinjoen valuma-alueeseen (14.223) se kuuluu. Järven vedenpinnan korkeus on 129,8 metriä mpy.
Ympäristöteollisuus ja -palvelut YTP

YTP:n toimisto on Helsingin Etelärannassa. Kuvassa rakennuksen sisäänkäynti.
Ympäristöteollisuus ja -palvelut YTP ry (ruots. Miljöindustrin och -tjänster YTP rf, engl. Finnish Environmental Industries YTP) on Suomessa toimivien vastuullisten ympäristöalan yritysten toimialajärjestö. YTP on elinkeinopoliittinen vaikuttaja, joka edistää jäsentensä kilpailukykyä ja toimintaedellytyksiä ja jonka jäsenet tarjoavat vastuullisia käytännön ratkaisuja materiaalien kiertoon ja palvelukonsepteja kiertotalouden vauhdittamiseksi. YTP:n päämääränä on markkinatalouteen perustuva kiertotalous, jossa yrityksillä on edellytykset menestyä ja luoda kestävästi arvoa.
YTP:n jäsenet tarjoavat palveluja jätteiden ja sivuvirtojen käsittelyyn ja hyödyntämiseen, ympäristöhuollon palveluja ja logistisia ratkaisuja, purkupalveluita ja pilaantuneiden maiden käsittelyä, ympäristöhuollon laitteita ja tarvikkeita sekä ympäristöalan konsultointia. Ympäristöteollisuus ja -palvelut YTP ry on Kemianteollisuus ry:n sekä Elinkeinoelämän keskusliiton (EK) jäsenjärjestö. Sen toimisto sijaitsee Helsingissä osoitteessa Eteläranta 10.
YTP yhdistyi vuodenvaihteessa 2013–2014 Ympäristöyritysten liitto ry:n (YYL) kanssa, mutta liiton nimi säilyi ennallaan.
Toiminta

Ympäristöteollisuus ja -palvelut YTP ry:n tehtävänä on edistää jäsenten toimintaedellytyksiä jätehuollon ja kierrätyksen toimialalla, edistää jäsenten välistä yhteistoimintaa sekä edustaa jäseniään ja valvoa elinkeinopoliittisia etuja.
Liiton toiminnan painopisteitä ovat jätealan lainsäädäntöön ja muuhun sääntelyyn vaikuttaminen, alaa koskevien elinkeinoelämän kantojen koordinointi, osallistuminen julkiseen keskusteluun sekä alan koulutukseen ja tutkimukseen vaikuttaminen.
Yhdistyksen hallituksen puheenjohtajana toimii yhteiskuntasuhdejohtaja Jorma Mikkonen Lassila & TIkanoja Oyj:stä ja varapuheenjohtajana yhteiskuntasuhteiden johtaja Risto Pohjanpalo Kuusakoski Oy:stä.
Yhdistyksen jäsenyydet eri järjestöissä

Elinkeinoelämän keskusliitto (EK)
Kemianteollisuus ry
European Federation of Waste Management and Environmental Services FEAD
European Demolition Association (EDA)
European Recycling Industries’ Confederation, EuRIC:n muovipilarin EPRB (Arkistoitu – Internet Archive):ssä ja paperijaosto ERPA (Arkistoitu – Internet Archive):ssa
Aiheesta muualla

Ympäristöteollisuus ja -palvelut YTP ry:n verkkosivut
Year of the Suckerpunch

| ”Year of the Suckerpunch” Amoral |
| --- | --- | --- |

Singlen tiedot
 Albumilta: Show Your Colors
 Julkaistu: 11. helmikuuta 2009
 Formaatti: CDS
 Tyylilaji: heavy metal
 Kesto: 04.10
 Levy-yhtiö: Spinefarm
Amoralin muut singlet
| ”Leave Your Dead Behind” 2007 | ”Year of the Suckerpunch” 2009 | ”Gave Up Easy” 2009 |
Year of the Suckerpunch on  Amoralin toinen single. Se julkaistiin fyysisesti 11. helmikuuta 2009.
Kappaleet

Year of the Suckerpunch – 04.10
Dig Up Her Bones – 03.02 (Misfits cover)
Kokoonpano

Ari Koivunen – laulu
Ben Varon – kitara
Silver Ots – kitara
Pekka Johansson – basso
Juhana Karlsson – rummut
Älykäs eläin

| Älykäs eläin |
| --- | --- |

Kirjailija:  Jussi Viitala
Kansitaiteilija:  Jukka Kotisaari
Kieli:  suomi
Genre:  eläintiede
Kustantaja:  Atena
Julkaistu:  2010
Ulkoasu:  sidottu
Sivumäärä:  206
ISBN:  978-951-796-631-3

Edeltävä:  Lenkkipolun luontokirja
Seuraava:  Miten maailma loppuu?
Löydä lisää kirjojaKirjallisuuden teemasivulta
Älykäs eläin on Jussi Viitalan vuonna 2010 ilmestynyt kirja, jossa käsitellään eläinten älykkyyttä ja tarkastellaan ihmistä muiden lajien joukossa. Teoksen julkaisi Atena.
Aiheesta muualla

Sanna Pirkkalainen: Juoruileva delfiini haastaa ihmisen ylivertaisen älyn (Arkistoitu – Internet Archive). Yle Keski-Suomi 20.3.2010.
Jarno Mällinen: Sika kärsii kuten me[vanhentunut linkki]. Kaleva 26.3.2010.
Jukka Vuorio: Tieto lisää tuskaa (Arkistoitu – Internet Archive). Voima 5/2010.
Vappu Pitkänen: Älykäs eläin haastaa ihmisen ylivertaisuuden[vanhentunut linkki]. Turun sanomat 20.4.2010.
Willkommenskultur

Merkelin sanat "Wir schaffen das" ovat päätyneet  asuintalon seinälle Berliinissä.
Willkommenskultur (suom. tervetulokulttuuri) on saksalaisessa maailmassa esiintyvä käsite, joka tarkoittaa myönteistä suhtautumista pakolaisiin. Itävallassa se valittiin vuonna 2015 "vuoden sanaksi".  Käsitteen katsottiin heijastavan asenteita ja toimia, joilla haluttiin auttaa sotaa pakenevia ihmisiä pääsemään käsiksi elämään, jossa vallitsee rauha ja turvallisuus.
"Wir schaffen das"

Vuonna 2015 Eurooppaan tuli yli miljoonaa turvapaikanhakijaa. Saksan liittokansleri Angela Merkel avasi heille Saksan rajat esittäen 31.8.2015 lehdistölle kuuluisaksi tulleen "Wir schaffen das" -lausunnon. Siitä tuli iskulause saksalaiselle tervetulokulttuurille:
Sanon yksinkertaisesti: Saksa on vahva maa. Sen motiivin, jolla lähestymme näitä asioita, täytyy olla seuraava: olemme saaneet aikaan paljon - me pystymme siihen! Pystymme siihen, ja jos jokin asia on tiellämme, se on voitettava, ja meidän on työskenneltävä sen eteen. Liittovaltion hallitus tekee kaikkensa - yhdessä osavaltioiden, yhdessä kuntien kanssa - toteuttaakseen juuri sen.
Kirjailija Roman Schatz kysyi: "Miksi Saksa avaa rajansa juuri nyt, kun liikkeellä on ennätysmäärä sota-, elintaso- ja muita pakolaisia? Miksi Saksa itse rikkoo ajamansa Dublin III -sopimusta ja päästää maahan sellaisiakin pakolaisia, joita on jo rekisteröity toisessa EU-maassa, esimerkiksi Unkarissa?"  

Merkelin sanat saivat kuitenkin paljon kiitosta, mistä Schatz totesi:
Ja jostain syystä kaikki haluavat Saksaan. Syyriasta paenneet huutavat kameroiden edessä ’We love Germany!’ ja ylistävät Angela Merkeliä pelastavaksi enkelikseen, Euroopan Äiti Teresaksi, sydämiensä kuningattareksi.
Kun vuoden 2016 vaaleissa Merkelin kristillisdemokraattinen puolue CDU kärsi tappioita ja AfD:n suosio nousi, Merkel ei enää jatkanut lauseen toistamista.
Suomessa

Kansainvälisiä symboleita käyttävä tervetulokulttuuri levisi Suomeen vuoden 2015 muuttoliikkeen yhteydessä. Joitakin sen kohokohtia olivat Suomi sanoo tervetuloa -tapahtumat syyskuussa 2015 sekä pääministeri Juha Sipilän ilmoitus luovuttaa kotinsa turvapaikanhakijoille.  Myös muun muassa kirjailija Jari Tervon ja muusikko Anssi Kelan ulostulot levisivät laajalle sosiaalisessa mediassa.
Suomessa > Suomi sanoo tervetuloa

Kymmenet tuhannet ihmiset  ympäri Eurooppaa kokoontuivat 11. syyskuuta 2015 toivottamaan pakolaiset tervetulleiksi osana kansainvälistä #europesayswelcome -liikettä.  "Suomi sanoo tervetuloa" -kansalaispiknik järjestettiin 11.9.2015 Helsingissä osoittamaan solidaarisuutta pakolaisille ja vastustamaan pelkoa ja vihaa. Järjestäjien mukaan Helsingissä kokoontui noin 3 500 ihmistä. Kansalaispiknikejä järjestettiin samaan aikaan 11 muussakin suomalaiskaupungissa. Sadat ihmiset kokoontuivat Tampereella, Turussa, Espoossa, Jyväskylässä, Vaasassa, Järvenpäässä, Mikkelissä, Oulussa, Kemissä ja Rovaniemellä.  Piknikin viestinä Suomessa oli:
Haluamme maailman tietävän, että olemme valmiita ottamaan pakolaisia vastaan. Haluamme, että heille taataan turvallinen reitti turvaan sekä ihmisarvoinen kohtelu. Suomi, jossa haluamme elää, avaa rajansa niille, joilla hätä on. Meillä on tilaa, meillä on varaa ja ennen kaikkea meillä on halu auttaa.
Kampanjan viesti oli  suunnattu sisäministeri Petteri Orpolle, joka osallistui 14.9. Euroopan päättäjien kokoukseen pakolaiskriisistä. Kampanjamateriaaleissa julistettiin "Tervetuloa", "Suomi says welcome" ja "We have space/Meillä on tilaa". Tapahtuman tukijoina olivat muun muassa ministeri Elisabeth Rehn, arkkipiispa Kari Mäkinen sekä viihdetaiteilija Aira Samulin. Helsingissä yleisölle puhui muiden ohella suomensyyrialainen Rami Adham. Hän painotti työnteon merkitystä turvapaikanhakijoiden kotoutumisessa. Tunnetut muusikot esiintyivät tilaisuudessa, ja yrityksistä mukana olivat muun muassa Marimekko, Elisa, Aller, Finlayson, Rovio, Lundia ja Moomin Characters.
Suomessa > Oman kodin luovuttaminen turvapaikanhakijoille

Pääministeri Juha Sipilä lupasi 5. syyskuuta 2015 luovuttaa Kempeleen kotinsa turvapaikanhakijoille ja rohkaisi jokaista suomalaista samaan. Toivottavasti tästä tulee jonkinlainen kansanliike, joka vapaaehtoisesti kantaa taakan turvapaikanhakijoiden sijoituksissa, Sipilä totesi. Sipilä sai tarjouksestaan kiittävää palautetta tutkijoilta ja poliitikoilta, kuten ”Upea esimerkki” (Mika Maliranta), ”Eihän tätä voi kuin ihailla” (Erkka Railo), "Nyt pointsit saa Juha Sipilä" (Liisa Jaakonsaari),  ”Pääministeri näyttää kansakunnalle moraalista esimerkkiä” (Petri Sarvamaa) tai "Juha Sipilältä voimakas viesti – myös perussuomalaisille" (Uuden Suomen päätoimittaja Jenni Tamminen)
Lupaus julkaistiin maailmalla useilla arabiankielisillä uutiskanavilla. Seuraavien viiden viikon aikana etenkin Irakista tulleiden turvapaikanhakijoiden määrä kohosi koko vuoden huippulukuihin, viikoittaisten lukujen ollessa kahdesta neljään tuhanteen. Vuonna 2019 Sipilä arvioi, että tarjous oli virhe:
Jälkikäteen turvallisuuden näkökulmasta katsoen oli virhe, kun puhuin valmistautumattomana suorassa tv-lähetyksessä turvapaikan tarjoamisesta. En osaa sanoa, oliko se lopulta impulssi pakolaisten tulolle. Ehkä siitä syntyi käsitys Suomesta houkuttelevana maana. Viesti meni väärään osoitteeseen, kun Irakista saapui pakolaisia, joilla ei ollut mitään edellytyksiä saada turvapaikkaa.
Suomessa > Itärajan esteaita vuonna 2022

Tervetulokulttuurin muutosta kriittisempään suuntaan osoitti Itärajan esteaidan rakentaminen Venäjän-vastaiselle rajalle vuonna 2022. Rakentamisen pani alulle lokakuussa 2022 Sanna Marinin hallitus, ja siitä vallitsi laaja poliittinen yksimielisyys.
Mielenosoitus pakolaisten puolesta Helsingissä maaliskuussa 2016.
Älykäs putoaminen

Älykäs putoaminen (engl. Intelligent falling, IF) on parodia älykkään suunnittelun (engl. Intelligent design, ID) liikkeestä. Älykäs putoaminen on näennäistieteellinen, yliluonnollinen painovoiman selitys, josta on tullut pienimuotoinen internet-ilmiö. Sen mukaan vapaan putoamisen aiheuttaa ”jumalan käsi”, kuten Michelangelon Sikstiiniläiskappelin maalauksessa.
Aiheesta muualla

The Onion -lehden parodia (Arkistoitu – Internet Archive) (englanniksi)
Intelligent Forces (Arkistoitu – Internet Archive) (englanniksi)
intelligentattraction.com (englanniksi)
Year of the Snitch

| Year of the Snitch Death Grips |
| --- | --- | --- |

Studioalbumin tiedot
 Julkaistu: 22. kesäkuuta 2018
 Tuottaja(t): Andy Morin
 Tyylilaji: hip hop
 Levy-yhtiö: Harvest, Third Worlds
Death Grips muut julkaisut
| Bottomless Pit 2016 | Year of the Snitch 2018 |   |
Singlet albumilta Year of the Snitch
 ”Streaky” Julkaistu: 5. toukokuuta 2018  ”Black Paint” Julkaistu: 15. toukokuuta 2018  ”Flies” Julkaistu: 22. toukokuuta 2018  ”Hahaha” Julkaistu: 7. kesäkuuta 2018  ”Dilemma” Julkaistu: 15. kesäkuuta 2018  ”Shitshow” Julkaistu: 17. kesäkuuta 2018
Year of the Snitch on yhdysvaltalaisen kokeellisen hip hop-yhtye Death Gripsin 22. kesäkuuta 2018 julkaistu kuudes studioalbumi.
Taustaa

Toukokuussa 2017 Steroids (Crouching Tiger Hidden Gabber Megamix) kappaleen julkaisun yhteydessä Death Grips ilmoitti työstävänsä uutta albumia.
Maaliskuussa 2018 yhtye jakoi nettisivuillaan sekä sosiaalisessa mediassaan yksinkertaisen kuvan, jossa luki mustalla taustalla ja valkoisella tekstillä "Year of the Snitch new album coming soon..." (suom. Year of the Snitch uusi albumi tulossa pian...). Huhtikuussa he jakoivat tulevan albumin kansikuvan sekä listan kappaleiden nimistä. Toukokuussa yhtye julkaisi tulevan levyn kappaleen "Black Paint" sekä "Streaky" ja "Flies" musiikkivideoiden kera ja kesäkuussa kolme singleä lisää; "Ha Ha Ha", "Dilemma" ja "Shitshow" joista kaksi jälkimmäistä saivat myös musiikkivideot.
Yhtyeen jäsenten lisäksi albumin teossa ovat olleet mukana elokuvaohjaaja Andrew Adamson sekä Toolin basisti Justin Chancellor.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Death Grips Is Online | 3.31 |  |  |  |  |  |  |  |
| 2. | Flies (julkaistu myös musiikkivideo)  | 2.33 |  |  |  |  |  |  |  |
| 3. | Black Paint | 3.48 |  |  |  |  |  |  |  |
| 4. | Linda's in Custody | 3.30 |  |  |  |  |  |  |  |
| 5. | The Horn Section | 1.31 |  |  |  |  |  |  |  |
| 6. | Hahaha | 3.34 |  |  |  |  |  |  |  |
| 7. | Shitshow (julkaistu myös musiikkivideo)  | 1.44 |  |  |  |  |  |  |  |
| 8. | Streaky (julkaistu myös musiikkivideo)  | 2.56 |  |  |  |  |  |  |  |
| 9. | Dilemma (julkaistu myös musiikkivideo)  | 3.53 |  |  |  |  |  |  |  |
| 10. | Little Richard | 2.25 |  |  |  |  |  |  |  |
| 11. | The Fear | 3.20 |  |  |  |  |  |  |  |
| 12. | Outro | 1.01 |  |  |  |  |  |  |  |
| 13. | Disappointed | 3.21 |  |  |  |  |  |  |  |
|  |  | 37.06 |  |  |  |  |  |  |  |
Änäjoki

Änäjoki voi tarkoittaa seuraavia:
Miinalanjoki (myös: Änäjoki, ven. Эняайоки), joki Salmissa Pitkärannan piirissä Karjalan tasavallan eteläosassa Venäjällä
Änäjoki (ven. Эняайоки), Hiitolanjoen sivujoki Hiitolassa Lahdenpohjan piirissä Karjalan tasavallassa Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Änäjoki”, voi hakea sivunnimihaulla, laajalla sivunnimihaulla tai tekstihaulla.